Diari Oficial de la Generalitat Valenciana


Sumari del DOGV 8162, del 03-11-2017 (2017/9785)

Informació pública relativa a la proposta de constitució d'un dret de superficie per a procedir a la construcció, instal·lació i explotació d'un centre cultural a l'interior de l'edifici Ágora.
-------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8162

Data del DOGV
:   03-11-2017

Secció del DOGV
:   V. ANUNCIS - C) ALTRES ASSUMPTES

Número del document
:   2017/9785


Organisme emissor
:   Ciutat de les Arts i de les Ciències, SAU

Tipus de document
:   Anunci

Informació pública relativa a la proposta de constitució d'un dret de superficie per a procedir a la construcció, instal·lació i explotació d'un centre cultural a l'interior de l'edifici Ágora. [2017/9785]  
La mercantil pública Ciudad de las Artes y de las Ciencias, SA (CACSA), CIF W13052511, domiciliada en avinguda del Professor López Piñero (Historiador de la Medicina), núm. 7, 46429 València, telèfon 615 628 711, fax 612 384 716, informa:  
Que per l'entitat Fundació Bancària La Caixa s'ha formulat una proposta formal a CACSA per la construcció d'un centre cultural amb les característiques pròpies d'un «caixaforum» a l'interior de l'edifici denominat Àgora.  
Aquesta proposta comporta la constitució d'un dret de superfície en ares de procedir a la construcció, instal·lació i explotació del centre cultural esmentat a càrrec de la Fundació Bancària La Caixa, per un període de 50 anys, amb la posterior reversió de allò construït una vegada expirat el termini esmentat.  
Segons la proposta, el cost aproximat de la inversió en infraestructures es fixa en divuit milions d'euros, a la qual cosa s'uneix un compromís d'inversió anual en continguts culturals entorn dels cinc milions d'euros. No s'ofereix cànon addicional.  
És voluntat de CACSA destinar l'edifici Àgora principalment a la difusió cultural, buscant amb això que el conjunt de la Ciutat de les Arts i les Ciències passe a ser un referent cultural i turístic de primer ordre per l'excel·lència dels seus continguts. I a aquest respecte la proposta que ha presentat la Fundació Bancària La Caixa podria encaixar en el plantejament exposat, en tant que aglutina una indubtable garantia de qualitat en els seus continguts i una ampla projecció nacional i internacional.  
No obstant això, amb vista a garantir el principi de lliure concurrència respecte a la constitució del dret de superfície anteriorment descrit, s'atorga un termini d'un mes, a comptar de la data de publicació del present anunci perquè qualsevol entitat interessada, sempre que el seu objecte incloga l'exercici d'activitats culturals de naturalesa expositiva, puga manifestar la seua voluntat d'accedir al dret citat amb la intenció exclusiva de realitzar una inversió consistent en la construcció, instal·lació i gestió dins de l'edifici Àgora d'un immoble destinat a albergar exposicions i activitats de caràcter cultural. A aquest efecte ha de quedar clar, d'una banda, que la inversió en l'immoble i en els continguts culturals serà exclusivament a càrrec de l'entitat superficiària, i d'altra, que en una hipotètica licitació el disseny arquitectònic de la construcció interior i la seua integració dins de l'edifici principal sempre es ponderarà com un aspecte rellevant a tindre en compte en la valoració de les propostes.  
Les propostes hauran de dirigir-se al director general de CACSA en el domicili fixat en l'encapçalament d'aquest escrit o, si és el cas, a la següent adreça de correu electrònic iuqkmriqajuedcxg@znv.qj  
  
València, 2 de novembre de 2017.- El director general de Ciudad de las Artes y de las Ciencias, SA: Enrique Vidal Pérez.